 Na RICHARD MUNGUTI MKOPESHA pesa (shailok) ameshtakiwa kwa wizi na kuharibu mali ya mtu aliyemkopesa pesa na akakataa kulipa faida. Angela Keya amedaiwa aliharibu vyombo vya muziki vilivyo na thamani ya Sh6000 za Zainab Nassir katika eneo la Makina mtaa wa mabanda Kibera mnamo Feburuari 3. Keya alishtakiwa kuiba televisheni iliyo na thamani ya Sh5000 kutoka kwa makazi ya Nassir. Mshtakiwa alienda kudai malipo ya Sh6000 alizomkopesha Nassir. Katika kizaazaa hicho cha kuvurugana mshtakiwa aliharibu spika za televisheni sawia na kumtukana mlalamishi. Bidhaa alizoharibu ni pamoja na dekoda na subwoofer kabla ya kuiba televisheni. Alikanusha mashtaka mawili mbele ya hakimu mwandamizi Bi Esther Bhoke na kuachiliwa kwa dhamana ya Sh200,000 ama alipe pesa tasilimu Sh20,000. Kesi itatajwa Feburuari 25. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  